# Walther Funk

| Walther Funk |
| --- |
|  |
|  |
|  21-Germaniya iqtisod vaziri |
| **Mansab davri** 4-fevral 1938-yil – 1-may 1945-yil |
| Kansler |
Adolf Gitler |
| Oʻtmishdoshi |
German Gering |
| Vorisi |
lavozim bekor qilingan |
|  7-Reyxsbank prezidenti |
| **Mansab davri** 19-yanvar 1939-yil – 1-may 1945-yil |
| Kansler |
Adolf Gitler |
| Oʻtmishdoshi |
Yalmar Shaxt |
| Vorisi |
lavozim bekor qilingan |
| Shaxsiy maʼlumotlari |
| Tavalludi |
18-avgust 1890-yil Trakenen, Sharqiy Prussiya |
| Vafoti |
31-may 1960-yil(1960-05-31) (69 yoshda) Dyusseldorf |
| Millati |
nemis |
| Siyosiy partiyasi | NSDAP |
| Turmush oʻrtogʻi |
Luiza Shitt-Ziben (1919-yildan) |
| Onasi |
Sofia Urbshat |
| Otasi |
katta Walther Funk |
| Taʼlim |
Gumboldt nomidagi Berlin Universiteti Leypsig Universiteti |
| Kasbi |
nemis jurnalisti |
| Imzosi |  |
| Mansubligi |
German imperiyasi |
| Qoʻshin turi |
piyoda qoʻshinlar |
| Xizmat yillari |
1915-1916 |
| Unvoni |  |
| Mukofotlari |
oddiy askar |

**Walther Emanuel Funk** (talaffuzi: *Uolter Emanuel Funk*; 18-avgust 1890-yil, Trakenen, Sharqiy Prussiya — 31-may 1960-yil, Dusseldorf) — nemis jurnalisti, natsistlar iqtisodiyot vaziri, Reichsbank prezidenti.

## Biografiyasi

Tadbirkor oilasida tugʻilgan. Waltherning amakisi — pianinochi Alfred Reyzenauer , Listning sevimli shogirdi boʻlgan.

1908-1912-yillarda Leypsig va Berlinda huquq, adabiyot, musiqa va iqtisod boʻyicha tahsil olgan. „Berliner National-Zeitung“ va „Leipziger Neueste Nachrichten“ gazetalarida ishlagan. 1915-1916-yillarda harbiy xizmatni oʻtagan, harbiy xizmatga yaroqsiz deb boʻshatilgan.

1921-yildan Berlin fond birjasi muharriri, 1927-yildan Berlin fond birjasi va Berlin sanoat va savdo palatasi matbuot xizmati raisi, 1928-yildan 1932-yilgacha Germaniya sanoat jamiyati va ijtimoiy siyosat boshqaruvining yetakchi aʼzosi boʻlgan.

1931-yil may oyidan NSDAP „Siyosiy va iqtisodiy matbuot xizmati“ning muharriri boʻlib ishlagan. 1933-yil fevraldan u Gitlerning shaxsiy matbuot yordamchisi etib tayinlanadi. 1933-yil mart oyida u Xalq taʼlimi va targʻibot vazirligining davlat kotibi etib tayinlandi va shu bilan birga hukumat matbuot kotibi sifatida ham ishlaydi. 1933-yil 15-noyabrda Imperator Madaniyat palatasi raisining oʻrinbosari etib saylandi.

1938-yil 4-fevralda Shaxt isteʼfoga chiqqanidan soʻng u Reyx iqtisodiyot vaziri etib tayinlandi. 1939-yil 19-yanvardan Reyxsbankining prezidenti, 1939-yil avgustdan — harbiy-iqtisodiy choralar uchun mas’ul boʻlgan Reyx Mudofaa Vazirlar Kengashining aʼzosi boʻldi.

1940-yilda u yahudiylarning banklar va boshqa muassasalarda saqlanadigan mulkka boʻlgan huquqlarini bekor qiladi.

1943-yil 4-fevralda u urush iqtisodiyotiga aloqador boʻlmagan barcha korxonalarni yopishni buyurdi. Oʻsha yilning sentyabr oyida u Qurol-yarogʻ vaziri Albert Shpeerning markaziy rejalashtirish shtabiga aʼzo boʻldi, u Ittifoqchilarning bombardimoniga qaramay, harbiy ishlab chiqarishni koʻpaytirishga muvaffaq boʻldi.

1944-yilga kelib Funk oʻz mavqeyini yoʻqotdi, chunki Albert Shpeer uning samarasiz ishidan norozi edi

1945-yil 11-mayda u Britaniya qoʻshinlari tomonidan Rur viloyatida hibsga olindi.

Nyurenberg sud jarayoni. 1945/1946 yy.
1946-yil 1-oktyabrda Nyurnbergdagi sudda u Xalqaro harbiy tribunal tomonidan umrbod qamoq jazosiga hukm qilindi va oʻsha yilning noyabrida u Shpandau qamoqxonasiga olib ketildi.

1957-yil 16-mayda Funk sogʻligʻi sababli erta ozod qilindi.

1958-yil dekabr oyida u 10 900 nemis markasi miqdorida jarimaga tortildi

Walther Funk 1960-yil 31-mayda Dyusseldorfda vafot etdi.

Funk (õngda) 1944-yil avgustda davlat kotibi Frants Xeylerni harbiy xizmatlari uchun Ritsarlik hochi medali bilan mukofotlamoqda.
## Hukumat mukofotlari

* I darajali Avliyo Aleksandr ordeni — 1938-yil 12-oktyabr, Bolgariya podshosi Boris III farmoni asosida mukofotlangan...

## Manbalar

## Adabiyotlar

* Oestreich Pol. Walther Funk. Myunxen: Eher, 1940 *(rasmiy tarjimai holi).*
* Залесский К.А.*. Кто был кто в Третьем рейхе: Биографический энциклопедический словарь*. {{[[Andoza:{{{1}}}|{{{1}}}]]}}.: Astrel, 2002. ISBN 5-17-015753-3.
* Ronald Smelser, Enrico Syring, Rainer Zitelmann*. Die braune Elite II. 21 weitere biographische Skizzen*. Darmstadt: Wissenschaftliche Buchgesellschaft, 1993 — 91—102-bet. ISBN 3-534-80122-9. (olm.)
* Ernst Klee*. Das Personenlexikon zum Dritten Reich. Wer war was vor und nach 1945*. Frankfurt am Main: Fischer-Taschenbuch-Verlag, 2005 — 172-bet. ISBN 3-596-16048-0. (olm.)
* Hermann Weiß*. Biographisches Lexikon zum Dritten Reich*. Frankfurt am Main: S. Fischer Verlag, 1998 — 136—137-bet. ISBN 3-10-091052-4. (olm.)

## Havolalar

* „Chronos“ haqida qisqacha biografiya
* Nemis tarixiy muzeyi veb-saytida qisqacha tarjimai hol (olm.)
* Federal arxiv veb-saytida qisqacha biografik maʼlumotlar (olm.)
* Yahudiy virtual kutubxonasi veb-saytida Funk faoliyatining tahlili (ingl.)
* Walther Funk. Nyurnberg tribunalining hukmi